laion/Wikipedia-Exotic huggingface dataset:
סרגיי בסדה

סרגיי אורסטוביץ' בסדה (ברוסית: Сергей Орестович Беседа; נולד ב-1 בינואר 1954) הוא איש שירות הביטחון הפדרלי הרוסי, שימש ראש השירות החמישי (שירות המודיעין מבצעי ויחסים בינלאומיים) של שירות הביטחון הפדרלי של רוסיה בשנים 2009—2022. השירות בראשו עמד עוסק באיסוף מודיעין על מדינות ברית המועצות לשעבר. במהלך הפלישה הרוסית לאוקראינה נלקח למעצר בית עם סגנו, על כישלונו המודיעיני בניהול מבצעי ביון לקראת המבצע. לאחר שנים בשירות הק.ג.ב. ושירות הביטחון הפדרלי מונה ב-2003 לסגן ראש המנהלת לתיאום מודיעין מבצעי של המחלקה לניתוח, תחזית ותכנון אסטרטגי בשירות הביטחון הפדרלי. המנהלת מהווה שירות הביון של הארגון. ב-2004 שמה של המנהלת שונה לשירות החמישי, ששמו הרשמי היה שירות המודיעין המבצעי והיחסים הבינלאומיים ועוסק ביחסי הארגון עם שותפים זרים. בשירות פועלת המחלקה למודיעין מבצעי (Департамент Оперативной Информации СОИМС ФСБ), המבצעת את תפקידי המודיעין החיצוני של הארגון ואחראית על פעולות ביון בשטחי ברית המועצות לשעבר. ב-2009, סרגיי קודם לעמוד בראש שירות המודיעין המבצעי והיחסים הבינלאומיים. ב-20 וב-21 בפברואר 2014, הוא היה בקייב במסגרת משימת תיאום עם שירות הביטחון האוקראיני (СБУ), כדי לקבוע את רמת האבטחה הדרושה של שגרירות הפדרציה הרוסית באוקראינה ושל מוסדות רוסיים אחרים בקייב. ב-4 באפריל 2014, במסגרת חקירת רציחות רבות של אזרחים אוקראינים שבוצעו במהלך המהומות בקייב ב-18–22 בפברואר, ביקש משרד החוץ האוקראיני מרוסיה להבהיר את נסיבות שהותו באוקראינה מה-20 עד 21 בפברואר 2014 של סרגיי ברדה. ב-26 ביולי 2014 נכלל ברשימת הסנקציות של האיחוד האירופי. ב-16 באוקטובר 2014 הוא חתם על הסכם להגנה הדדית על מידע מסווג עם מנהל המשרד של המועצה לביטחון לאומי והגנת מידע מסווג של ממשלת סרביה, גוראן מאטיץ'. בפברואר 2022, על פי כמה דיווחים, הוא נעצר על ידי הרשויות ברוסיה בגין מתן מידע מודיעיני כוזב ערב פלישת רוסיה לאוקראינה. באפריל 2022 הועבר עם סגנו לכלא לפורטובו.
ניקולאי דמיטריב-אורנבורגסקי

ניקולאי דמיטריב-אורנבורגסקי (ברוסית: Николай Дмитриев-Оренбургский‏: 1 בנובמבר 1838 – 21 באפריל 1898) היה צייר רוסי. בשנים 1875–1885 חי ועבד בפריז. אורנבורגסקי היה אחד מארבעה עשר הסטודנטים שהחליטו ב-1863 לעזוב את האקדמיה הקיסרית לאמנויות כחלק ממרד הארבעה עשר ולהקים אגודה אמנותית עצמאית, ארטל האמנים של פטרבורג, שקדמה לאגודה לאמנות נודדת (הנודדים). אורנבורגסקי ידוע בנושאים הצבאיים ששלטו בעבודתו לאחר שהשתתף במלחמת רוסיה-טורקיה בשנים 1877–1878, ובציורים המתארים את חיי הכפר הרוסי (חייהם של אנשים פשוטים, האיכרים, בפרט). בפרויקט מתעד את התערוכה הקולומביאנית העולמית של 1893, במסגרתה הוצגו כמה מציורי חיי הכפר הרוסי שלו, נאמר כך על עבודתו של דמיטרייב-אורנבורגסקי: "תכונה בולטת היא אווירת העצב המתוארת בסצנות של החיים ברוסיה, אפילו באלו אשר מתארים את זמניהם העליזים - יותר. כך ב"יום ראשון בכפר", מאת דמיטריף-אורנבורסקי, שבו איכרים מנסים לעשות שמח, אפשר לראות שהם רק מנסים, ונשארים באדישות", "לעמוד מול הבד הזה פירושו להיות עם תחושה מאוד ריאלית כאילו להיות ניצב בכפר רוסי ביום ראשון אחר הצהריים". עבודתו של דמיטרייב-אורנבורגסקי נאספת ומוצגת, בין היתר, במוזיאון ההרמיטאז', המוזיאון הרוסי, המוזיאון ההיסטורי הצבאי והמוזיאון לאמנות רוסית. מדיה וקבצים בנושא ניקולאי דמיטריב-אורנבורגסקי בוויקישיתוף Wayback Machine, web.archive.org, ‏2012-11-10 THE BOOK OF THE FAIR p.758 ART & ARCHITECTURE p.70 מאורכב מהמקור. אוחזר 2022-12-22
וולטר קרונקייט

וולטר לילנד קרונקייט ג'וניור (באנגלית: Walter Leland Cronkite;‏ 4 בנובמבר 1916 - 17 ביולי 2009) היה מהבולטים שבעיתונאים האמריקאים. קרונקייט נולד בסנט ג'וזף, מיזורי, וגדל ביוסטון, טקסס. החל ללמוד באוניברסיטת טקסס באוסטין אך פרש לטובת עבודה ככתב ספורט וחדשות בעיתונים שונים. ב-1935 החל להגיש בתחנת רדיו באוקלהומה סיטי. ב-1937 הצטרף לסוכנות הידיעות יונייטד פרס והפך לאחד הכתבים המובילים בזמן מלחמת העולם השנייה בסקרו קרבות בצפון אפריקה ובאירופה. לאחר המלחמה סיקר את משפטי נירנברג ושירת ככתב הסוכנות במוסקבה במשך שנתיים. ב-1950 גויס על ידי אדוארד מורו להצטרף למערכת החדשות של חטיבת הטלוויזיה של CBS. ב-1962 התמנה למגיש של מהדורת החדשות המרכזית של הרשת, ובתפקיד זה הפך לאחד מאנשי החדשות החשובים והמוערכים ביותר בארצות הברית. קרונקייט היה הראשון שדיווח בשידור חי על רצח קנדי ועל ההתנקשות במרטין לותר קינג. כן דיווח קרונקייט על משבר הטילים בקובה, על הנחיתה על הירח, על פרשת ווטרגייט, ועל משבר בני הערובה האמריקניים באיראן. הוא נהג לחתום את מהדורת החדשות במשפט: "and that's the way it is" (באנגלית: "וכך הם פני הדברים"). קרונקייט זכה למוניטין של אחד השדרנים הסולידיים, הסמכותיים והאמינים ביותר בתולדות השידור האמריקאי. הוא נהג להקפיד לשמור על דיווח עובדתי בלא להביע את דעותיו האישיות. כאשר בכל זאת הביע באופן חריג את דעתו, אחרי סדרת כתבות מהשטח על מלחמת וייטנאם ב-1968, שלא ניתן לנצח במלחמה, הדבר עורר הד עצום, והנשיא לינדון ג'ונסון אמר, לפי המדווח, ש"אם איבדתי את קרונקייט, איבדתי את האמריקני הממוצע" ("If I've lost Cronkite, I've lost Middle America"). על פי מדיניות הרשת, קרונקייט נאלץ לפרוש ב-1981, כאשר מלאו לו 65. ב-6 במרץ 1981 שידר קרונקייט בפעם האחרונה את מהדורת החדשות המרכזית. את מקומו תפס דן ראת'ר. קרונקייט המשיך להגיש משדרים מיוחדים וסרטים. ב-1981 העניק לו הנשיא ג'ימי קרטר את מדליית החירות הנשיאותית. ב-17 ביולי 2009 נפטר קרונקייט בניו יורק בגיל 92 לאחר שלקה בשבץ מוחי בעקבות מחלת דם ממנה סבל. נמרוד דביר, וולטר קרונקייט, שדר CBS האגדי הלך לעולמו, באתר ynet, 18 ביולי 2009 סוכניות הידיעות, מת שדר החדשות המיתולוגי וולטר קרונקייט, באתר הארץ, 18 ביולי 2009 רפי מן, המציאות על-פי קרונקייט, באתר העין השביעית, 19 ביולי 2009 רותה קופפר, וולטר קרונקייט, 1916-2009, באתר הארץ, 19 ביולי 2009 מתן שירם, ‏אמריקה נפרדת מוולטר קרונקייט, גדול מגישי החדשות בטלוויזיה, באתר גלובס, 19 ביולי 2009 חיים שיבי, קרונקייט מביט אחורה בזעם, ‏, 18 ביולי 2009 וולטר קרונקייט, באתר "Find a Grave" (באנגלית) וולטר קרונקייט, באתר אנציקלופדיה בריטניקה (באנגלית) וולטר קרונקייט, במסד הנתונים הקולנועיים IMDb (באנגלית) וולטר קרונקייט, באתר Rotten Tomatoes (באנגלית) וולטר קרונקייט, באתר MusicBrainz (באנגלית) וולטר קרונקייט, באתר Discogs (באנגלית) נמרוד דביר, וולטר קרונקייט, שדר CBS האגדי הלך לעולמו, באתר ynet, 18 ביולי 2009
אלן וויט

אלן טוני קונברי (באנגלית: Ellen Toni Convery; נולדה ב-9 במאי 1989), מוכרת כאלן וויט, היא כדורגלנית עבר אנגלייה, ששיחקה במהלך הקריירה בעמדת חלוצה בקבוצות צ'לסי, ארסנל, מנצ'סטר סיטי וקבוצות נוספות בסופר ליג האנגלית ובנבחרת אנגליה. הייתה שותפה לזכייה ההיסטורית של אנגליה ביורו 2022, זכתה פעמיים באליפות הסופר ליג האנגלית ושלוש פעמים בגביע האנגלי, נבחרה שלוש פעמים לשחקנית השנה בליגה האנגלית, הייתה מלכת השערים בליגה פעם אחת ונכון ל-2022 היא הכובשת המובילה בנבחרת אנגליה בכל הזמנים. וויט החלה לשחק בקבוצת בנים מגיל צעיר ובגיל שמונה עברה לאקדמית הנערות של ארסנל ושיחקה שם עד 2005. בשנה זו, בגיל 16, עברה לשחק בקבוצה הבוגרת של היריבה העירונית צ'לסי ובמשך שלוש השנים ששיחקה במועדון סיימה ככובשת המצטיינת. ב-2008 עברה למשך שנתיים ללידס יונייטד ולאחר שהקבוצה התפרקה עקב קשיים כלכליים חזרה לארסנל. כבר בעונת החזרה שלה לארסנל זכתה עם הקבוצה בטרבל ובשתי העונות העוקבות הוסיפה עוד אליפות וגביע כמו גם שני גביעי הליגה. ב-2013 חתמה על חוזה לשלוש עונות בנוטס קאונטי ולאחר מכן עברה לברמינגהאם סיטי לשתי העונות הבאות כשבעונת 2017/2018 סיימה כמלכת השערים של הליגה. ב-2019 עברה לשחק במנצ'סטר סיטי וב-2021 האריכה החוזה בשנתיים. למרות פציעות רבות שחוותה לאורך הקריירה הצליחה ב-2021 להפוך לכובשת המובילה בכל הזמנים בליגה האנגלית ופרשה ממשחק בשנה שלאחר מכן. וויט שיחקה בנבחרות אנגליה עד גיל 17, עד גיל 19, עד גיל 20 ועד גיל 23. ב-2010 ערכה את הופעת הבכורה שלה בנבחרת הבוגרת והייתה חלק מהסגל באליפויות העולם ב-2011, 2015 בה סיימה עם הנבחרת במקום השלישי ו-2019 שבה כבשה שישה שערים כמו מלכת השערים של הטורניר אך זכתה במקום השלישי כיוון שהיו לה פחות בישולים. בנוסף לאליפויות העולם השתתפה עם נבחרת בריטניה באולימפיאדות לונדון וטוקיו. ביורו 2022 הייתה בהרכב הפותח בכל משחקי הנבחרת תחת המאמנת סרינה ויכמן בדרך לזכייה היסטורית בתואר. כשבועיים לאחר הזכייה הודיעה על פרישתה ממשחק פעיל. לידס יונייטד גביע הליגה ב-2010 ארסנל אליפות הסופר ליג האנגלית לנשים בשנים 2011, 2012 הגביע האנגלי בשנים 2011, 2013 גביע הליגה בשנים 2011, 2012, 2013 מנצ'סטר סיטי הגביע האנגלי ב-2019/2020 אליפות אירופה: 2022 סגנית באליפות אירופה בכדורגל נשים עד גיל 19 ב-2007 גביע קפריסין ב-2013 גביע SheBelieves ב-2019 גביע ארנולד קלארק ב-2022 שחקנית השנה בליגה האנגלית בשנים 2011, 2018, 2020/2021 מלכת השערים בליגה האנגלית - 2017/2-18 "נעל הארד" - מקום שלישי בהבקעת שערים בטורניר הגביע העולמי (עם אותו מספר שערים כמו לזוכה) - 2019 הכובשת המובילה בכל הזמנים בנבחרת אנגליה - 52 שערים הכובשת המובילה בכל הזמנים בנבחרת בריטניה - 6 שערים הכובשת המובילה בכל הזמנים במשחקי הגביע העולמי עם נבחרת אנגליה - 7 שערים מדיה וקבצים בנושא אלן וויט בוויקישיתוף אלן וויט, ברשת החברתית אקס (טוויטר) אלן וויט, ברשת החברתית אינסטגרם אלן וויט, באתר Soccerdonna (בגרמנית) אלן וויט, באתר Soccerway אלן וויט, באתר FootballDatabase.eu ליאור ברטל, ‏עוזבת עם גביע: כוכבת נבחרת אנגליה אלן ווייט הודיעה על פרישה, באתר דבר העובדים בארץ ישראל, 23 באוגוסט 2022
ליאור דרור

ליאור דרור (נולד ב-1974) הוא שחקן ומאמן כדורסל נכים ישראלי. דרור היה שחקן כדורסל בנבחרת הצעירה של הפועל הרצליה. בשנת 1988, בגיל 14, נפצע קשה בתאונת דרכים מפגיעת רכב בשעה שהוא ואביו עמדו עם רכבם במפרץ חנייה. בעקבות התאונה עבר ניתוח לקטיעת רגלו הימנית. בעקבות התאונה התאונה הועמד לדין מנהל יחידת הדרכים בעיריית תל אביב על מצב תחזוקת הכביש. דרור החל להתאמן במרכז הספורט לנכים של איל"ן. השתתף כשחקן נבחרת ישראל בכדורסל כיסאות גלגלים במשחקים הפאראלימפיים ברצלונה (1992) ובמשחקים הפאראלימפיים בייג'ינג (2008). דרור מאמן נבחרת הכדורסל של מרכז הספורט לנכים ברמת גן ומאמן נבחרת ישראל הצעירה בכדורסל בכיסאות גלגלים. הוא הבעלים של מיזם "גבולות שקופים" המפגיש תלמידים עם בעלי מוגבלויות. מיזם גבולות שקופים פירוט השתתפותו בתחרויות המשחקים הפאראלימפיים באתר הרשמי של IPC (באנגלית) צבי גלפרין, איפה הבנות ההן?, מעריב, 5 בפברואר 1987 אלכס דורון, 'אני מבקש סליחה', כתב צ'יץ' לנער שנפצע בתאונה בת"א, מעריב, 14 במרץ 1988 שרה פרידמן, המשטרה:מנהל יחידת הדרכים בעיריית תא יועמד לדין, מעריב, 20 בינואר 1989
האזורים הרוסיים הגדולים

האזורים הרוסיים הגדולים הם שמונה אזורים גאומורפולוגיים בשטח הפדרציה הרוסית, שלהם צורות אופייניות של פני שטח. שבעה מהם נמצאים ממזרח לרכס הרי אורל. המישור האירופי - שטח נרחב מאד, הכולל את המישורים ואת השקעים הטופוגרפיים ממערב ומדרום מערב להרי אורל. אלו נחצים על ידי נהרות רבים, ובהם הוולגה, הדנייפר, הדון והפצ'ורה. משתרע על פני כ-4,000,000 קילומטר רבוע. המישור הסיבירי המערבי (אנ') - אזור אדמת סחף בין הרי אורל ממערב לבין הנהר יניסיי ממזרח, שמעבר לו מתנשאת הרמה הסיבירית המרכזית. האזור תחום מצפון על ידי ים קארה ומדרום על ידי מורדות הרי אלטאי. האזור הדרומי שלו נמשך אל תוך קזחסטן. משתרע על פני 2,600,000 קילומטר רבוע. השפלה הסיבירית הצפונית (אנ') - שפלה בעלת פני שטח שטוחים, המפרידה בין הרי ביראנגה (אנ') שבחצי האי טיימיר (אנ') שמצפון לה לבין הרמה הסיבירית המרכזית שמדרומה. משתרעת על פני כ-400,000 קילומטר רבוע. הרמה הסיבירית המרכזית (אנ') - אזור המשתרע בין נהרות היניסיי והלנה, ובו מספר רמות, המבותרות על ידי עמקי נהרות. שטחו כ-3,500,000 קילומטר רבוע. השפלה היאקוטית המרכזית (אנ') - מישור אדמת סחף בחלקו המרכזי של הנהר לנה. הוא מפריד בין הרמה הסיבירית המרכזית לבין ההרים הסיביריים המרכזיים. שטחו כ-300,000 קילומטר רבוע. ההרים הסיביריים הדרומיים (אנ') - משתרעים ממזרח למערב במחוז הפדרלי הסיבירי ובמחוז המזרח הרחוק הפדרלי וכן במונגוליה. משתרע על פני כ-1,500,000 קילומטר רבוע. השפלה הסיבירית המזרחית (אנ') - מישור אדמת סחף נרחב, ובו ביצות ואלפי אגמים. הוא כולל גם את איי סיביר החדשה. משתרע על פני כ-1,100,000 קילומטר רבוע. ההרים הסיביריים המזרחיים (אנ') - אזור הררי נרחב הממוקם בצפון מזרח סיביר. יש בו שתי מערכות הרריות עיקריות ומספר מערכות משניות. הוא מגיע אל כף דז'נב שלחוף מצר ברינג. משתרע על פני כ-2,000,000 קילומטר רבוע. השפלה הסיבירית הצפונית: נוף טונדרה ושדה שלג הרמה הסיבירית המרכזית: הרי פוטורנה (אנ') השפלה היאקוטית המרכזית: נוף טייגה ההרים הסיביריים הדרומיים: רכס קוזנצק אלאטאו (אנ') השפלה הסיבירית המזרחית: אגם אוזהוגינו (אנ') ההרים הסיביריים המזרחיים: ביליבינו (אנ')
8K

רזולוציית 8K מתייחסת לרזולוציית תמונה או תצוגה ברוחב של כ-8,000 פיקסלים. 8K UHD היא הרזולוציה הגבוהה ביותר (7680 × 4320) שהוגדרה בתקן UHDTV. רזולוציית תצוגה של 8K היא ההמשך של רזולוציית 4K . ב-CES 2019, נחשפו טלוויזיות ה-8K הראשונות. ההיתכנות של מעבר מהיר לתקן חדש זה מוטלת בספק לאור היעדר משאבי שידור. ההערכה היא (נכון לשנת 2019) שמכשירים תומכים ב-8K יהוו רק 3% מטלוויזיות ה-UHD עד 2023 עם מכירות עולמיות של 11 מיליון יחידות בשנה. עם זאת, יצרני הטלוויזיה נשארים אופטימיים מכיוון ששוק ה-4K צמח הרבה יותר מהר מהצפוי, כאשר המכירות בפועל עברו את התחזיות כמעט פי שישה ב-2016. נכון ל-2018 תאגיד השידור יפני NHK הוא אחד מתאגידי השידור הבודדים בעולם שיש להם מצלמות לשידור ברזולוציית 8K. זוהי הרזולוציה של פורמט UHDTV2 המוגדר ב-SMPTE ST 2036–1, וכן פורמט 8K UHDTV המוגדר ב- ITU-R BT.2020 . זהו גם הפורמט הנבחר על ידי פרויקט DVB כרזולוציה עבור תקן השידור 8K שלהם, UHD-2 . יש לרזולציה 33.2 מיליון פיקסלים בסך הכל, והיא כפולה מהרזולוציה של 4K UHD בכל מימד (פי ארבעה פיקסלים בסך הכל) או פי ארבעה מהרזולוציה של 1080p בכל מימד (פי שישה עשר פיקסלים בסך הכל). מדיה וקבצים בנושא 8K בוויקישיתוף Robert Silva. "8K Resolution Definition and Explanation of 8K Video Resolution". About.com. נבדק ב-12 בפברואר 2014. {{cite web}}: (עזרה) Felix Richter. "Infographic: Forecast Of Global Ultra HD TV Adoption And 8K TV Sales". International Business Times. נבדק ב-14 בפברואר 2019. {{cite news}}: (עזרה) "8K Resolution: The Future of Digital Displays". Samsung Display. נבדק ב-14 בפברואר 2019. {{cite web}}: (עזרה) NHK Has Finally Shrunk Their 8K Resolution Camera, but How Close Are We to Shooting in 8K?, No Film School, ‏2012-05-16 (באנגלית) OV 2036-0:2015: Ultra High Definition Television — Overview for the SMPTE ST 2036 Document Suite (באנגלית). Society of Motion Picture and Television Engineers. 21 ביוני 2015. pp. 1–2. doi:10.5594/SMPTE.OV2036-0.2015. ISBN 978-1-61482-872-3. {{cite book}}: (עזרה) SMPTE ST 2036-1:2014, Society of Motion Picture and Television Engineers (SMPTE), 13 באוקטובר 2014 {{citation}}: (עזרה) "Ultra High Definition Television: Threshold of a new age". ITU-R. 24 במאי 2012. נבדק ב-29 באפריל 2018. {{cite web}}: (עזרה) "Phasing in Ultra High Definition" (PDF). DVB Project Office. אורכב מ-המקור (PDF) ב-22 בדצמבר 2018. נבדק ב-14 במאי 2019. {{cite web}}: (עזרה)
ברנדי קרסטה

ברנדי קרסטה (באנגלית: Brandy Crusta) הוא קוקטייל המוכר על ידי איגוד הברמנים הבינלאומי. הקוקטייל מורכב מברנדי, ליקר קורסאו לבן, ליקר מקסקינו, לימון ומי סוכר, בתוספת אנגוסטורה ביטרס. מוגש בדרך כלל בכוס יין מלאה בקרח עם ללא קשית. הקישוט המקובל הוא ציפוי סוכר וקליפת לימון או תפוז מעוגלת בתוך הכוס. שמו של השם "קרסטה" בא מלשון crust, "קרום" באנגלית המתאר את ציפוי הסוכר. הקוקטייל הומצא ב-1850 על ידי הברמן ג'וסף ספנימי (Joseph Santini) בניו אורלינס, בבר בשם "Jewel of the South". ג'רי תומאס (Jerry Thomas) פרסם את המתכון בספרו "Jerry Thomas' Bartenders Guide: How To Mix Drinks" ב-1862. הקוקטייל דומה במידת מה לסיידקאר, אשר החליף את הקורסאו, מרסקינו וסוכר בטריפל סק. הקוקטייל כמעט נשכח במאה ה-20, אבל חזר לאופנה בתחילת המאה ה-21. מדיה וקבצים בנושא ברנדי קרסטה בוויקישיתוף ברנדי קרסטה, באתר IBA ברנדי קרסטה, באתר Diffords Guide Resurrecting a New Orleans Bar and Its Dramatic Drink, באתר nytimes Brandy Crusta, באתר liquor.com
ברולס-רויס לקראת האושר

ברולס-רויס לקראת האושר (באנגלית: The Gnome-Mobile) הוא סרט פנטזיה אמריקאי משנת 1967 בהפקת אולפני וולט דיסני ובבימויו של רוברט סטיבנסון, עם וולטר ברנן (בתפקיד כפול) והילדים מת'יו גרבר וקארן דוטריס בתפקידים הראשיים. מאת'יו וקארן הופיעו מקודם ביחד במרי פופינס (1964) וזאת הופעתם האחרונה כצמד בקולנוע. זה גם סרטו האחרון (השלישי) של מת'יו שמת בגיל 21 מהפטיטיס. זה גם סרטו האחרון של אד וין שנפטר מסרטן לפני שהסרט יצא לאקרנים. התסריט מבוסס על הספר "The Gnome-Mobile" של אפטון סינקלר משנת 1937. הגמדים הגנומים ממלאים תפקיד חשוב בעלילה וולטר ברנן ממלא תפקיד כפול כסבא עשיר ואהוב על שני נכדיו וכגנום זקן ועצבני. הסרט עשיר באפקטים ויזואליים המקטינים את הגנומים. די. ג'יי. מלרוני (וולטר ברנן) הוא בעל חברה גדולה לסחר עצים בסן פרנסיסקו. הוא נוסע במכונית האהובה עליו רולס-רויס פנטום 2 כדי לפגוש את נכדיו האהובים בשדה התעופה ולהמשיך איתם לסיאטל שם הוא אמור למכור 50,000 אקרים של יער. הוא נפגש ברודני (מת'יו גרבר) ובאליזבת (קארן דוטריס) בת העשר. הם עוצרים למנוחה ביער עצי רדווד ואליזבת משוטטת ביער ונפגשת בגנום בשם ג'ספר (טום לואל). היא מודיעה למלרוני ורודני והם נפגשים בג'ספר שמציג להם את סבו נובי (וולטר ברנן). נובי כועס על האנשים הגדולים שכרתו את היער בו גרו הגנומים שנאלצו לברוח. כעת ג'ספר נשאר ללא אישה וסופו שגם הוא ייעלם. מלרוני מציע לקחת את שני הגנומים במטרה למצאו אזור בו נמצאים גנומים אחרים. לפני כניסה למלון השייך לו הוא שם אותם בתוך ארגז קטן. למלון מגיע הורציו קוקסטון (שון מקלורי) שמפיק הופעות נודדות של דברים חריגים. הוא שם לב לשני הגנומים ומצליח לגנוב אותם. מלרוני מזעיק את עוזרו הראשי ראלף ירבי (ריצ'רד דיקון) שיעזור לו במציאת שני הגנומים. ירני בהמלצת רופאו, מחליט כי מלרוני השתגע וכופה עליו אשפוז כפוי במוסד פסיכיאטרי. במבצע לילי נועז מצליחים רודני ואליזבת לשחרר את מלרוני. ירבי והאח (נורמן גרבובסקי) הפסיכיאטרי רודפים אחרי הרולס-רויס במרדף מששע בתוך יערות הרדווד שבסופו מכוניתם מתרסקת. בביתו של קוקסטון מצליחים ג'ספר ונובי להשתחרר מהארגז. נובי מצליח לברוח אך ג'ספר נתפס ובאותו זמן מגיעים מלרוני והנכדים ומשחררים אותו. הם מגיעים למושבת גנומים ונפגשים שם עם נובי ועם רופוס (אד וין), מלך המושבה. כדי לשדך לג'ספר אישה מביאים לפניו מספר יפהפיות שצריכות לרוץ ולתפוס אותו עד שרופוס סופר שבע. מתחיל מרוץ משעשע עד שלבסוף תופסת אותו ויולט הביישנית (קמי סברינג) לקול תשואות הצופים. במעמד זה מכריז מלרוני כי יתרום את השטח של 50,000 אקרים שנועד לגדיעה, לטובת הגנומים שיוכלו לחיות בו בנחת. אתר האינטרנט הרשמי של ברולס-רויס לקראת האושר (באנגלית) "ברולס-רויס לקראת האושר", במסד הנתונים הקולנועיים IMDb (באנגלית) "ברולס-רויס לקראת האושר", באתר נטפליקס "ברולס-רויס לקראת האושר", באתר AllMovie (באנגלית) "ברולס-רויס לקראת האושר", באתר Rotten Tomatoes (באנגלית) "ברולס-רויס לקראת האושר", במסד הנתונים הקולנועיים KinoPoisk (ברוסית) קדימון לסרט, באתר יוטיוב ברולס-רויס לקראת האושר, באתר TCM שיר ה"גנום (נום) מוביל" בסיום הסרט, באתר יוטיוב סצנת מרדף הגנומיות אחרי ג'ספר, באתר יוטיוב
יחסי אוקראינה–אנגולה

יחסי אוקראינה–אנגולה הם היחסים הבילטרליים שבין אוקראינה לבין רפובליקת אנגולה. אנגולה הכירה בעצמאותה של אוקראינה ב-30 בספטמבר 1994, ובתאריך זה גם כוננו היחסים הדיפלומטיים בין שתי המדינות. עוד בטרם אוקראינה קיבלה עצמאות מברית המועצות, היו קשרי מסחר בינה ובין אנגולה, ומפעלים אוקראיניים רבים ייצאו מגוון רחב של מוצרי תעשייה וצריכה לאנגולה. לכך יש להוסיף גישה חיובית וכבוד כלפי אוקראינה מצד אלפי סטודנטים מאנגולה שלמדו במוסדות אוקראיניים, וחלקם תפסו מאוחר יותר תפקידים חשובים במדינה. בנוסף, אוקראינה סייעה אקטיבית לפיתוח ענפים כלכליים שונים באנגולה, ולדוגמה בשלב מסוים מאות אוקראינים לימדו במוסדות חינוך באנגולה ועבדו עם חקלאים ודייגים מקומיים. ענפים נוספים שהושפעו מאוקראינה הם ענפי האנרגיה, התחבורה האווירית ומערכת הבריאות. לאחר הכרזת העצמאות של אוקראינה, היא ראתה בהשתתפות בכוח שמירת השלום של האו"ם מרכיב חשוב במדיניות החוץ שלה. על כן, בפברואר 1996 נשלחו כוחות אוקראיניים לאנגולה כדי להשתתף במשימת שמירת השלום של האומות המאוחדות. באותה תקופה התחוללה מלחמת האזרחים באנגולה. לפי מזכירות האו"ם, הכוח האוקראיני היה אמור להיות באנגולה למשך שנה. עם זאת, אחרי שינוי במשימה, הכוחות האוקראיניים נסוגו שלושה חודשים מוקדם מהמתוכנן. במהלך שהותם במדינה סייעו האוקראינים ביישום הסכמי הפסקת האש ותיאמו פעולות הומניטריות. ב-13 במאי 2004 נפתחה שגרירות אוקראינה בלואנדה, בירת אנגולה, שנתיים אחרי שהסתיימה בה מלחמת האזרחים בת 30 השנה. בפעילותה, השגרירות תומכת ביצירת קשרים בין יזמים מאוקראינה ומאנגולה, חילופי משלחות ובארגון פגישות עסקיות. מדיה וקבצים בנושא יחסי אוקראינה–אנגולה בוויקישיתוף שגרירות אוקראינה בלואנדה צו מאת נשיא אוקראינה, 2014 Wayback Machine, web.archive.org Досвід співпраці з Анголою | IMAGE.UA, web.archive.org, ‏4 בינואר 2015
רוזה לין

רוזה קוסטנדיאן (בארמנית: Ռոզա Կոստանդյան), הידועה בשם הבמה רוזה לין (בארמנית: Ռոզա Լին), היא זמרת, פזמונאית, ומפיקת תקליטים ארמנית. לין ייצגה את ארמניה באירוויזיון 2022 בטורינו, איטליה. קוסטנדיאן נולדה וגדלה בוונדזור, ארמניה. היא החלה לנגן בפסנתר בגיל שש. בשנת 2013, היא השתתפה באירוויזיון הילדים 2013 עם השיר Gitem. לין החלה את הקריירה המוזיקלית המקצועית שלה בשיתוף פעולה עם חברת התקליטים Nvak Collective, שנוסדה על ידי הזמרת והפזמונאית הארמנית-אמריקאית תמר קפרליאן. בספטמבר 2021, לין הוציאה את סינגל הבכורה שלה "King" בשיתוף עם הזמרת האמריקאית קיארה. ב-11 במרץ 2022 הוכרזה לין כנציגת כנציגת ארמניה לאירוויזיון 2022 על ידי הטלוויזיה הציבורית של ארמניה. ב-19 במרץ 2022 יצא לאור שירה לתחרות, "Snap". ב-10 במאי 2022 ביצעה לין את "Snap" על בימת חצי הגמר הראשון של אירוויזיון 2022. עם הקראת התוצאות של שלב זה היא נמנתה בין האמנים שהעפילו לגמר. ב-13 במאי פורסם סדר ההופעות של הגמר, שנקבע פעם נוספת על ידי מפיקי התחרות. ארמניה הופיעה שמינית, לפני איטליה ואחרי נורווגיה. לבסוף דורגה במקום העשרים עם 61 נקודות. באוקטובר 2022, לאחר הופעתה באירוויזיון, לין העתיקה את מגוריה לאוקראינה והתגייסה לסייע במאמצי המלחמה. במסגרת פעילותה, לין משתפת תיעודים בלעדיים מאזורי הלחימה ברשתות החברתיות. אתר האינטרנט הרשמי של רוזה לין (באנגלית) רוזה לין, ברשת החברתית פייסבוק רוזה לין, ברשת החברתית אקס (טוויטר) רוזה לין, ברשת החברתית אינסטגרם רוזה לין, ברשת החברתית טיקטוק רוזה לין, סרטונים בערוץ היוטיוב רוזה לין, במסד הנתונים הקולנועיים IMDb (באנגלית) רוזה לין, באתר Rotten Tomatoes (באנגלית) רוזה לין, באתר אפל מיוזיק (באנגלית) רוזה לין, באתר ספוטיפיי רוזה לין, באתר סאונדקלאוד (באנגלית) רוזה לין, באתר Last.fm (באנגלית) רוזה לין, באתר AllMusic (באנגלית) רוזה לין, באתר MusicBrainz (באנגלית) רוזה לין, באתר דיזר רוזה לין, באתר Yandex.Music (ברוסית) רוזה לין, באתר Discogs (באנגלית) רוזה לין, באתר Songkick (באנגלית) רוזה לין, באתר Genius רוזה לין, באתר בילבורד (באנגלית) רוזה לין, באתר טיידל (באנגלית) רוזה לין, באתר אמזון מיוזיק איה חיות, השיר הזה סיים חמישי מהסוף באירוויזיון - עכשיו הוא להיט העצמה בטיקטוק, באתר ynet, 17 באוגוסט 2022 Nvak Collective, www.nvakcollective.com (באנגלית) ROZA KOSTANDYAN "Gitem" In Armenian National Selection , JESC 2013, נבדק ב-2022-03-12 Rosa Linn | Armenia Meets America in New Song “KING” With Kiiara, Flaunt Magazine (באנגלית) Ալեն Ավագյան, Հայտնի է «Եվրատեսիլ»-ում Հայաստանի ներկայացուցչի անունը, ՀՐԱՊԱՐԱԿ, ‏14 בפברואר 2022 (בארמנית) Helix Consulting LLC, Rosa Linn will represent Armenia at the Eurovision Song Contest 2022, www.eurovision.am (באנגלית) Charlotte Jensen, Eurovision 2022: Semi-final 1 result – these are the lucky qualifiers, ‏10th May 2022 Eurovision.tv, Eurovision 2022: The Grand Final running order, ‏13/05/2022
מעצרו של מרק ברנשטיין

מעצרו של מרק ברנשטיין (ברוסית: Марк Израйлевич Бернштейн), אירע בחודש מרץ 2022 בעקבות חשד כי הפיץ כעורך בוויקיפדיה הכולל מידע שקרי כביכול בנוגע לסיקור הפלישה הרוסית לאוקראינה. ברנשטיין, שנולד ב-19 באוגוסט 1965 במינסק. הוא יהודי, בוגר האוניברסיטה הלאומית הטכנית של בלארוס (אנ') וויקיפד בוויקיפדיה הרוסית. מאז שלהי 2009 ועד תחילת 2022 ביצע יותר מ-200,000 עריכות. מרק עורך בוויקיפדיה תחת שם המשתמש "Pessimist2006". בחודש מרץ 2022 נעצר ברנשטיין על ידי כוחות ביטחון בלארוסיים בחשד להפרת חוקי הפייק ניוז בנוגע לסיקור הפלישה הרוסית לאוקראינה. בהודעה לעיתונות של שרותי הביטחון הבלארוסיים נטען שהמעצר בוצע לפי בקשה של רוסיה. המנהל הראשי של בלארוס למאבק בפשע המאורגן ובשחיתות, עצר את ברנשטיין במינסק. ערוצי טלגרם פרו-ממשלתיים פרסמו הקלטה של מעצרו של ברנשטיין, והאשימו אותו בהפצת מידע "אנטי-רוסי" מזויף. ב-11 במרץ 2022, הצהירה קרן ויקימדיה, המפעילה את ויקיפדיה ופרויקטים אחרים של ויקימדיה, בתגובה לחקירה על מעצרו של ברנשטיין, כי "צוותי האמון והבטיחות וזכויות האדם של הקרן עקבו אחר המשבר המתמשך באוקראינה, והיו בקשר הדוק עם קהילות ויקימדיה באזור כדי להבטיח את ביטחונם ולהגיב לצרכיהם". ב-12 במרץ נידון ברנשטיין ל-15 ימי מאסר. ב-27 במרץ דווח כי טרם שוחרר, וב-29 במרץ הוכר ברנשטיין כאסיר פוליטי, בהחלטה משותפת של ארגוני זכויות האזרח בבלרוס. משפטו של מרק ברנשטיין נערך ב-23 ביוני 2022. בית המשפט המחוזי זבודסקוי במינסק דן בעניינו. השופטת מסרה את פסק הדין שלה ב-24 ביוני 2022 ועל פיו ברנשטיין נידון לשלוש שנות מאסר "בתנאי בית" בו הוא מוצב תחת פיקוח משטרתי מתמיד בביתו. בהתאם לכך שוחרר בתום הדיון. מדיה וקבצים בנושא מרק ברנשטיין בוויקישיתוף איתן לשם ועודד ירון, בלארוס עצרה עורך בוויקיפדיה בגלל כתיבת הערך על הפלישה לאוקראינה, באתר הארץ, 13 במרץ 2022 Пессимист. Что известно о Марке Бернштейне — арестованном редакторе википедии из Минска, который правил статью о войне в Украине, Медиазона Беларусь (ברוסית) Entrepreneur, Activist Mark Bernstein Detained In Minsk (באנגלית) רועי האן, המלחמה על התודעה: עורך בכיר בויקיפדיה הרוסית נעצר בבלארוס, באתר ynet, 13 במרץ 2022 יונתן אפולט, ‏ערך את הוויקיפדיה של פלישת רוסיה לאוקראינה - וצפוי לעונש מאסר, באתר ‏מאקו‏, 13 במרץ 2022 Victoria Song, A top Wikipedia editor has been arrested in Belarus, The Verge, ‏6 בפברואר 2022 ויקיפדיה:איומי צנזורה על הפלישה הרוסית לאוקראינה Популяризатору интернет-энциклопедии Wikipedia Марку Берштейну дали 15 суток — за «неповиновение» Читать полностью (ברוסית) גילוי נאות: ערך זה מזכיר את קרן ויקימדיה או את אחד המיזמים שלה. ויקיפדיה היא מיזם של קרן ויקימדיה.